**«Պլազա» հյուրանոց** (անգլ.՝ The Plaza Hotel), հինգաստղանի հյուրանոց Նյու Յորքում։ Համարվում է Նյու Յորքի ամենահին և աշխարհի ամենահեղինակավոր հյուրանոցներից մեկը։ Գտնվում է Մանհեթենի կենտրոնական հատվածում՝ Բանակային մեծ հրապարակում, որտեղ իրար են հատվում 59-րդ փողոցը և հինգերորդ պողոտան։ Հյուրանոցը գտնվում է Նյու Յորքի կենտրոնական պարկի հարավարևելյան անկյունի հարևանությամբ։

Պատմություն
-----------

«Պլազան» բացման ժամանակ
Հյուրանոցի կառուցումը սկսվել է 1905 թվականին և արժեցել $12,5 միլիոն ԱՄՆ դոլար։ «Պլազան» բացվել է 1907 թվականի հոկտեմբերի 1-ին։ Այն ժամանակ հյուրանոցում մեկ գիշերվա համար մեկ համարի գինը կազմում էր $2,5 (մոտ $58,2 ԱՄՆ դոլար ժամանակակից արժեքով), իսկ այսօր այդ նույն սենյակի գինը գերազանցում է 700 ԱՄՆ դոլարը։

1943 թվականին հյուրանոցը գնել է Քոնրադ Հիլթոնը՝ վճարելով 7,4 միլիոն դոլար։ Հյուրանոցը գնելուց հետո՝ նա ծախսել է ևս 6 000 000 դոլար՝ վերակառուցման աշխատանքների համար։ Դրանից հետո հյուրանոցը մի քանի անգամ վերավաճառվել է։ Գնորդներից մեկը եղել է ԱՄՆ ներկայիս նախագահ Դոնալդ Թրամփը։ Նա «Պլազան» 1988 թվականին գնել է 407,5 միլիոն ԱՄՆ դոլարով։

1985 թվականի սեպտեմբերին հյուրանոցում համաձայնագիր է կնքվել ԱՄՆ-ի, Ճապոնիայի, Գերմանիայի Ֆեդերատիվ Հանրապետության, Ֆրանսիայի և Մեծ Բրիտանիայի ֆինանսների նախարարների միջև՝ տվյալ երկրների ազգային արժույթի համեմատ դոլարի կուրսի նվազեցման մասին։

Վերջին վերակառուցման համար հյուրանոցը փակվել է 2005 թվականի ապրիլի 30-ին։ Երեք տարի անց՝ հյուրանոցը վերաբացվել է։ Այնտեղ հաշվարկվում էր 282 հյուրանոցային համարներ և 152 մասնավոր բնակարաններ։ Այդպիսի բնակարաններից առաջինը վաճառվել է 10 միլիոն դոլարով։ Գնորդը եղել է իսրայելցի ձեռնարկատեր Լև Լևաևը, իսկ վերջինը վաճառվել է ռեկորդային 50 000 000 ԱՄՆ դոլարով։ Բայց վերջին ժամանակներում հյուրանոցում մասնավոր բնակարան կարելի է գնել 50 քառակուսի մետրը սկսած 1 500 000 ԱՄՆ դոլարով։

Ճարտարապետական հուշարձան
------------------------

Կենտրոնական պարկի լճակը և հյուրանոցը
1978 թվականին Նյու Յորքի պահպանման հանձնաժողովը հյուրանոցին տվել է հատուկ կարգավիճակ, որը, «Ուոլդորֆ Աստորիա» հյուրանոցի հետ միասին, հյուրանոցին շնորհում է Նյու Յորքի պատմական տեսարժան վայրի կարգավիճակ։ Այսպիսով, հյուրանոցը դարձել է զբոսաշրջիկների այցելության օբյեկտներից մեկը։ 2009 թվականի հունվարին «Պլազա» հյուրանոցը փակվել է զբոսաշրջիկների այցելության համար։

Պլազան ֆիլմերում
----------------

Հյուրանոցի դեբյուտը ֆիլմերում տեղի է ունեցել 1959 թվականին Ալֆրեդ Հիչքոքի «Դեպի հյուսիս հյուսիս-արևմուտքով» ֆիլմում, ինչը Պլազան էլ ավելի հայտնի է դարձրել։ Հյուրանոցը հայտնվել է «Տանը մենակ 2։ Նյու Յորքում կորածը», «Մեծ բիզնես», «Դանդի անունով կոկորդիլոսը», «Հարսնացուների պատերազմ», «Դա կարող էր պատահել քեզ հետ», «Էլոիզայի արկածները», «Էլոիզայի արկածները 2», «Ընտանիքասերը», «Սարդ-մարդը», «Նյու Յորքի վայրկյան», «Մեծն Գեթսբին», «Բամբասանքի աղջիկ» ֆիլմերում և հեռուստասերիալներում։

Հետաքրքիր փաստեր
----------------

* 1964 թվականի փետրվարին հյուրանոցում իջևանել է The Beatles բրիտանական ռոք խումբը՝ Նյու Յորքում իրենց առաջին այցի ժամանակ։

Տես նաև
-------

* Ջարեդ Ֆլեգ

Ծանոթագրություններ
------------------

1. 1 2  archINFORM (գերմ.) — 1994.
2. ↑
3. ↑  "The Plaza Hotel: History". Արխիվացված է the original 2010 թ․ մարտի 28-ին. Retrieved 2017 թ․ դեկտեմբերի 2. `{{cite web}}`: Unknown parameter `|dead-url=` ignored (`|url-status=` suggested) (help)
4. ↑  "The Plaza". Արխիվացված է the original 2012 թ․ հուլիսի 23-ին. Retrieved 2017 թ․ դեկտեմբերի 2. `{{cite web}}`: Unknown parameter `|dead-url=` ignored (`|url-status=` suggested) (help)
5. ↑  "«National Register of Historic Places Inventory-Nomination»" (PDF). Արխիվացված է the original (PDF) 2011 թ․ մայիսի 27-ին. Retrieved 2017 թ․ դեկտեմբերի 2. `{{cite web}}`: Unknown parameter `|dead-url=` ignored (`|url-status=` suggested) (help)
6. ↑  Danto, Ginger. «Suite Deal for the Plaza.» Brandweek 2005 April 25: 30.
7. ↑  Baltic, Contributing Editor Scott. «New York’s Plaza Hotel Reopens After $400M Renovation.» Commercial Property News 2008 March 3: NA.
8. ↑  "Apartment at Plaza goes for a big sum: $50M". Արխիվացված է the original 2011 թ․ հունիսի 4-ին. Retrieved 2017 թ․ դեկտեմբերի 2. `{{cite web}}`: Unknown parameter `|dead-url=` ignored (`|url-status=` suggested) (help)
9. ↑  "National Historic Landmarks". Արխիվացված է the original 2007 թ․ հոկտեմբերի 16-ին. Retrieved 2017 թ․ դեկտեմբերի 2. `{{cite web}}`: Unknown parameter `|dead-url=` ignored (`|url-status=` suggested) (help)

Արտաքին հղումներ
----------------

* «The Plaza Hotel»-ի պաշտոնական կայք էջը Archived 2012-07-23 at the Wayback Machine.(անգլ.)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք |
|  |
| Թեմատիկ կայքեր | GeoNames |
|  |
| Չափորոշչային վերահսկողություն | GND: 10287060-3 · LCCN: n90603714 · VIAF: 126281510 · WorldCat VIAF: 126281510 |

 |